Noortel Rohelistel on saanud traditsiooniks jõulude ajal mõni heategu teha. Nii ka sel aastal. Neljapäeval, 16. detsembril kogunesid Noored Rohelised oma jõulupeoks Eestimaa Roheliste kontorisse. Koos meisterdati taaskasutatud paberist (vanadest munarestidest) ja küünaldest armsaid  kaminaroose, mis kingiti täna Tallinna Puuetega Inimeste Kojale. Kingi võttis vastu sealne tegevjuht Tauno Asuja, kellega arutati ka koostöövõimalusi tulevikuks.